Αθήνα, 20 Μαΐου 2011
Σωματείο Υποστήριξης Διεμφυλικών

(Αρ. Αποφ. Πρωτ. 7646/2010).

ΑΝΑΚΟΙΝΩΣΗ 
Θέμα: «Καλό ταξίδι Αλίκη...» 
Έφυγε χτες το βράδυ από τη ζωή, ένα πολύ αγαπητό παιδί, η φίλη μας Αλίκη. 

Η Αλίκη στο σύντομο πέρασμά της από τη ζωή γνώρισε τη δημοσιότητα με τη συμμετοχή της στην ταινία «Άγγελος» του Γιώργου Κατακουζηνού και υπήρξε ένα πολύ αγαπητό πρόσωπο στον χώρο των τρανς. 

Τα τελευταία χρόνια της ζωής της τα πέρασε με πολλές δυσκολίες, ωστόσο τις τελευταίες στιγμές της βρέθηκαν κοντά της αρκετοί άνθρωποι και εθελοντές που ανταποκρίθηκαν στο κάλεσμά μας. Ζακ, Τέλλη, Ζωή, Νανά, Μάρθα, Ιωάννα, Ρόζυ, Ηλέκτρα, Χριστίνα η προσφορά σας ήταν ανεκτίμητη. 

Σύμφωνα με την επιθυμία της οικογενείας της, αντί στεφάνου, θα κατατεθούν τα χρήματα στο Ταμείο Αλληλεγγύης του Σωματείου Υποστήριξης Διεμφυλικών.  

Η κηδεία της Αλίκης θα γίνει στις 13.45, αύριο Σάββατο 21 Μαΐου, στο 3ο Νεκροταφείο, (Λεωφόρος Θηβών, Νίκαια).   
Θα είμαστε κοντά της στο τελευταίο κατευόδιο. 

Καλό ταξίδι Αλίκη!
ΤΟ ΔΙΟΙΚΗΤΙΚΟ ΣΥΜΒΟΥΛΙΟ 

Του Σωματείου Υποστήριξης Διεμφυλικών

